విశాల్ పాటిల్

విశాల్ ప్రకాష్‌బాపు పాటిల్ భారతదేశంలోని మహారాష్ట్ర రాష్ట్రానికి చెందిన రాజకీయ నాయకుడు. ఆయన 2024లో జరిగిన లోక్‌సభ ఎన్నికలలో సాంగ్లీ లోక్‌సభ నియోజకవర్గం నుండి తొలిసారి ఎంపీగా ఎన్నికయ్యాడు. ఆయన మహారాష్ట్ర మాజీ ముఖ్యమంత్రి వసంత్‌దాదా పాటిల్ మనవడు.
రాజకీయ జీవితం
విశాల్ పాటిల్ రాజకీయ కుటంబం నుండి రాజకీయాలలోకి వచ్చి 2019 లోక్‌సభ ఎన్నికలలో సాంగ్లీ లోక్‌సభ నియోజకవర్గం నుండి స్వాభిమాని పక్ష పార్టీ నుండి పోటీ చేసి తన సమీప ప్రత్యర్థి సంజయ్ కాకా పాటిల్‌పై 164,352 ఓట్ల తేడాతో ఓడిపోయాడు. ఆయన ఆ తరువాత కాంగ్రెస్ పార్టీలో చేరి పార్టీలో వివిధ హోదాల్లో పని చేసి 2024 లోక్‌సభ ఎన్నికలలో కాంగ్రెస్ టికెట్ దక్కకపోవడంతో ఆయన స్వతంత్ర అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సంజయ్ కాకా పాటిల్‌పై 100053 ఓట్ల మెజారిటీతో గెలిచి తొలిసారి లోక్‌సభ సభ్యుడిగా 18వ లోక్‌సభకు ఎన్నికయ్యాడు.

మూలాలు

వర్గం:18వ లోక్‌సభ సభ్యులు